 (
PATVIRTINTA
Viešosios įstaigos
 „
Indėlių ir investicijų draudimas“
 
direktoriaus
202
6
 m. 
rugsėjo 3
 
d. įsakymu Nr. V-
94
)


ATITIKTIES IR RIZIKOS VALDYMO SKYRIAUS
EKSPERTO PAREIGYBĖS APRAŠYMAS


1. BENDROSIOS NUOSTATOS

0. Šis Atitikties ir rizikos valdymo skyriaus eksperto (toliau – Ekspertas) pareigybės aprašymas (toliau – Pareigybės aprašymas) nustato Eksperto pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Ekspertas tiesiogiai pavaldus Atitikties ir rizikos valdymo skyriaus (toliau – ARVS) vadovui.

1. KVALIFIKACINIAI REIKALAVIMAI

3. Šias pareigas užimantis darbuotojas turi:
3.1. turėti ne žemesnį kaip vidurinį išsilavinimą ir būti aukštosios mokyklos teisės studijų krypties studentu;
3.2. turėti darbo praktikos ar patirties atitikties, rizikos valdymo arba teisės srityse;
3.3. išmanyti Lietuvos Respublikos teisės sistemą, pareigybės funkcijoms aktualius IID veiklą reglamentuojančius teisės aktus, asmens duomenų apsaugos, dokumentų rengimo ir tvarkymo reikalavimus bei ir gebėti šias žinias taikyti praktikoje;
3.4. gerai mokėti lietuvių kalbą, taip pat anglų kalbą ne žemesniu kaip B1 lygiu;
3.5. sklandžiai dėstyti mintis raštu ir žodžiu, gebėti rengti teisinius dokumentus, išvadų ir rekomendacijų projektus;
3.6. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.7. gebėti atlikti pirminį teisinių situacijų ir IID veiklos procesų atitiktį teisės aktų reikalavimams vertinimą, rengti procesinių ir kitų teisinių dokumentų, ataskaitų, išvadų bei rekomendacijų projektus; 
3.8. turėti analitinius, bendravimo ir bendradarbiavimo įgūdžius, gebėti sisteminti, vertinti ir apibendrinti teisinę informaciją, savarankiškai planuoti ir organizuoti savo darbą, dirbti individualiai ir komandoje.

1. PAREIGYBĖS TIKSLAS

4. Ekspertas, vadovaudamasis Lietuvos Respublikos ir IID vidaus teisės aktais, prisideda prie IID veiklos atitikties teisės aktams užtikrinimo, rizikų valdymo ir vidaus kontrolės įgyvendinimo.

1. PAGRINDINĖS FUNKCIJOS


5. Ekspertas atlieka šias funkcijas:
5.1. pagal kompetenciją stebi ir analizuoja IID veiklai aktualius teisės aktus ir jų pakeitimus, dalyvauja vertinant teisės aktų projektus ir IID procesų atitiktį ;
5.2. dalyvauja ARVS vykdomuose vidaus kontrolės, rizikų valdymo, atitikties patikrinimų, asmens duomenų apsaugos ir korupcijos prevencijos procesuose, renka ir analizuoja jiems reikalingą informaciją;
5.3. teikia teisinę ir organizacinę pagalbą IID atstovavimo teismuose, finansų įstaigų bankroto ir kituose susijusiuose procesuose, rengia procesinių ir kitų teisinių dokumentų projektus, analizuoja bylose ir kreditorių susirinkimuose nagrinėjamą medžiagą rengia pasiūlymus dėl tolesnių veiksmų ir bei stebi priimtų sprendimų įgyvendinimą; 
5.4. pagal kompetenciją dalyvauja administruojant IID skolas (renka informaciją, rengia dokumentų ir sprendimų projektus, administruoja susijusią korespondenciją ir pan.) ir organizuojant su bankroto procesais susijusių vidinių darbo grupių posėdžius, rengia analizes, protokolus, nutarimų, teikimų IID tarybai ir kitų dokumentų projektus; 
5.5. teikia teisinę ir organizacinę pagalbą ARVS vadovui ir Atitikties užtikrinimo pareigūnui, rengia pagal kompetenciją reikalingą informaciją, ataskaitas, išvadas ir kitą medžiagą;
5.6. vykdo kitus ARVS vadovo ir IID direktoriaus pavedimus ir užduotis, susijusius su pareigybės paskirtimi.

1. PAREIGOS IR ATSAKOMYBĖ

6. Ekspertas privalo:
6.1. vykdydamas funkcijas, laikytis įstatymuose, kituose teisės aktuose ir IID vidaus dokumentuose nustatytų taisyklių;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję su šių padalinių veikla;
6.3. užtikrinti savo veikloje naudojamų duomenų apsaugą ir konfidencialumą;
6.4. naudoti konfidencialią informaciją taip, kad tretieji asmenys neturėtų galimybės su ja susipažinti ar ja pasinaudoti;
6.5. užtikrinti tinkamą rengiamų dokumentų, atliekamų darbų ir jų rezultatų kokybę bei jų atlikimą nustatytais terminais;
6.6. tvarkyti ir saugoti su Eksperto veikla susijusius dokumentus, užtikrinant pareigybės funkcijų tęstinumą;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8. nedelsiant informuoti tiesioginį vadovą apie įvykusius arba įtariamus pažeidimus,  Įskaitant, bet neapsiribojant, galimus atitikties, asmens duomenų apsaugos, korupcijos rizikos ar konfidencialumo pažeidimus.
6.9. vengti interesų konflikto ir savarankiškai nevertinti atitikties, rizikų ar vidaus kontrolės priemonių procesuose, kuriuose jis pats tiesiogiai vykdo 5.3 ir 5.4 punktuose nustatytas funkcijas; apie galimą interesų konfliktą nedelsdamas informuoti ARVS vadovą.
7. Ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.


1. TEISĖS

8. Ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus funkcijoms vykdyti;
8.3. susipažinti su administracijos sprendimais, susijusiais su jo veikla, vadovaujantis būtinumo žinoti principu;
8.4. naudotis IID informacinėmis sistemomis, duomenų bazėmis ir kitais informacijos šaltiniais darbo funkcijoms vykdyti;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose;
8.6. naudotis teisės aktų nustatytomis socialinėmis garantijomis, draudimu ir teisėmis;
8.7. naudotis kitomis teisės aktuose numatytomis teisėmis.

